حسێن ریاز وەڕیەوبەر بەش تەندروسی گشتی لە پارێزگای زیقار ئەرا ئاژانس شەفەق نیوز وت: تاقیکردنەوەیل پزشکی تویشهاتن دوو کەس وە بیماری تەو خوەینوەربوین لە پارێزگاگە چەسپانن، و چەوەڕی رەسین ئەنجام تاقیکردن لە بەغداد پایتەخت ئەرا کەسەیلیگ کەیمن گومان لە تویشهاتنیان هەس.
دیاری کرد ک هیمان وەرز تاوسان نەهاتیە و ئی تویشهاتنەیلە توومار کریا، ک یە خەیدەمانە نوای تاوسانیگ پڕە لەی بیماریە، ک هاتێ مردن فرەیگ لەلی بوودەو.
ریاز وتیش: بەش تەندروسی وەرپرسایەتی لە هەر بڵاوبوبنیگ لەی بیماریە خەێدە گەردن لایەن و فەرمانگەیل پەیوەندیدار، چوینکە هویچ پابەندییگ وە خاڵەیل لەناوبردن ئی پەتای مەرگبارە لەماوەی گوزەشتە لەلیان دیار نەویە.
